בס''ד
ראיתי לנכון לכתוב לכם
את המכתב הבא: למדתי בתלמוד תורה מצוין בירושלים, אחר כך בישיבה קטנה בינונית ובישיבה גדולה טובה. כל השנים ניסיתי ללמוד ולא הצלחתי ושום דבר לא עזר. לא הלכתי לרחוב אבל ללמוד לא למדתי כמו כולם וזה תסכל אותי מאוד מאוד, עד שבגיל עשרים החלטתי שאני הולך לישיבה אחרת לחיזוק ואז משמיים אמא שלי חשבה שאולי לבן שלה יש הפרעת קשב וריכוז. הלכתי לנוירולוג ואכן התברר שאני סובל מADHD(הפרעת קשב וריכוז) שלא טופלה כל השנים, אולם את הנעשה אין להשיב ואני אברך כבר לא אצליח להיות...
הרגשתי מזה דפוק העולם שלא מסוגל להיות כמו כולם, (אל תשכחו שתמיד השוויתי את עצמי
לאחים שלי האברכים והרגשתי דחוי מזה) עד שאחרי תהליך ארוך של עליות וירידות הגעתי להבנה כי לכל אחד יש את התפקיד שהשם בחר עבורו. יש אברך ויש עובד... וזה לעומת זה עשה אלוקים.
היום אני נשוי לאישה מקסימה שקיבלה אותי איך שאני, אב לארבעה ילדים מתוקים, עובד, למדתי מקצוע (אחרי שהתייעצתי על כך עם הרב ישראל גנס שליט''א) שנתן לי את ברכת הדרך וכן... גם לומד שיעור הדף היומי בחמש וחצי בבוקר לפני הכל...ושיעור במסכת בבא קמא בשמונה וחצי בערב...

